หน่วยปฏิบัติการฝนหลวง เฝ้าติดตามสภาพอากาศใกล้ชิด เพื่อขึ้นบินปฏิบัติการฝนเทียมช่วยเหลือพื้นที่การเกษตรหลายแห่งประสบภัยแล้ง
หน่วยปฏิบัติการฝนหลวงเฝ้าติดตามสภาพอากาศใกล้ชิด เพื่อขึ้นบินปฏิบัติการฝนเทียมช่วยเหลือพื้นที่การเกษตรหลายแห่งประสบภัยแล้ง พร้อมเต็มน้ำในเขื่อน ควบคู่ดับไฟป่าในหลายพื้นที่นายปนิธิ เสมอวงษ์ รองอธิบดีกรมฝนหลวงและการบินเกษตร ด้านปฏิบัติการ เปิดเผยว่า เมื่อวานนี้ 22 มีนาคม 2562 กรมฝนหลวงและการบินเกษตร มีการขึ้นบินปฏิบัติการฝนหลวง จำนวน 2 หน่วยปฏิบัติการ ได้แก่ บุรีรัมย์และจันทบุรี โดยขึ้นบินปฏิบัติการเพื่อช่วยเหลือพื้นที่การเกษตรที่มีการร้องขอและเพิ่มปริมาณน้ำเก็บกัก ทำให้มีฝนตกบริเวณพื้นที่อำเภอโชคชัย อำเภอเมือง จังหวัดนครราชสีมาและอำเภอโป่งน้ำร้อน อำเภอสอยดาว จังหวัดจันทบุรีขณะที่ในวันนี้ 23 มีนาคม 2562 หน่วยปฏิบัติการฯ จังหวัดนครสวรรค์และกาญจนบุรี ยังคงติดตามสภาพอากาศระหว่างวัน เพื่อขึ้นบินช่วยเหลือพื้นที่เป้าหมายบริเวณพื้นที่การเกษตรของจังหวัดนครสวรรค์ อุทัยธานี ชัยนาท รวมถึงบริเวณพื้นที่การเกษตรอำเภอไทรโยค ห้วยกระเจา เลาขวัญ และอ่างเก็บน้ำกระเสียว จังหวัดสุพรรณบุรี หน่วยปฏิบัติการฯ จังหวัดเชียงใหม่และพิษณุโลก วางแผนขึ้นบินปฏิบัติการช่วยคลี่คลายสถานการณ์ฝุ่นละอองในพื้นที่ที่รับผลกระทบ และบรรเทาปัญหาภัยแล้งในพื้นที่การเกษตรบางส่วนของจังหวัดเชียงราย เชียงใหม่ แม่ฮ่องสอน แพร่ ลำพูน รวมถึงเพิ่มปริมาณน้ำให้กับอ่างเก็บน้ำเขื่อนแม่เม่า จังหวัดลำปาง อ่างเก็บน้ำห้วยป่าเลาและห้วยป่าแดง จังหวัดเพชรบูรณ์สำหรับหน่วยปฏิบัติการฯ จังหวัดบุรีรัมย์และอุดรธานี ได้วางแผนขึ้นบินปฏิบัติการช่วยพื้นที่ได้รับผลกระทบบริเวณจังหวัดสกลนคร ร้อยเอ็ด บุรีรัมย์ พื้นที่ลุ่มรับน้ำเขื่อนอุบลรัตน์ จังหวัดขอนแก่น และอ่างเก็บน้ำขนาดกลางและขนาดเล็กบริเวณตอนล่างของจังหวัดนครราชสีมา ด้านหน่วยปฏิบัติการจังหวัดสงขลา วางแผนช่วยเหลือพื้นที่ป่าพรุโต๊ะแดงและป่าพรุบาเจาะ จังหวัดนราธิวาส พื้นที่การเกษตรจังหวัดสงขลา นครศรีธรรมราช พัทลุง และตรัง ส่วนหน่วยฯ หัวหิน จังหวัดประจวบคีรีขันธ์ วางแผนขึ้นบินปฏิบัติการบริเวณพื้นที่การเกษตรบริเวณอำเภอหัวหิน ปราณบุรี กุยบุรี จังหวัดประจวบคีรีขันธ์